།གཟུངས་གྲྭ་ལྔའི་ལས་ལ་སྦྱར་བའི་ཆོ་ག་
ལ་སོགས་བཤད་པ་བཞུགས་སོ། །
:…

. . . .
છે. નર્વનો
alisiii, cell જ્ય
વહુ છે

。。
·
༄༅། །གཟུངས་གྲྭ་ལྔའི་ལས་ལ་སྦྱར་བའི་དཀྱིལ་འཁོར་ཆེན་པོར་
དབང་སྐུར་བའི་ཆོ་ག་བཞུགས་སོ། །
ད་ནི་གཟུངས་གྲྭ་ལྔའི་ལས་ལ་སྦྱར་བའི་ཕྱིར་དཀྱིལ་འཁོར་ཆེན་པོར་དབང་སྐུར་བའི་ཆོ་
ག་ཡན་ལག་དང་བཅས་པ་བརྗོད་པར་བྱ་སྟེ། དེ་ལ་ཡང་། སྦྱོར་བ་དང་། དངོས་གཞི་དང་། རྗེས་
ཀྱི་ཆོ་གའོ། །སྦྱོར་བ་ལ་སའི་ཆོ་ག་དང་། སྟ་གོན་གྱི་ཆོ་ག་གཉིས་ལས། སའི་ཆོ་ག་ལ་ས་བརྟག་
པ་ནི། དང་བོར་སློབ་དཔོན་པོ་ལྟར་བསྙེན་སྒྲུབ་རྫོགས་པ་མཚན་ཉིད་དང་ལྡན་པས། ་འཆད་
པར་འགྱུར་བའི་ཡོན་ཏན་དེ་ལྟ་བུ་དང་ལྡན་པའི་སློབ་མ་ནང་ཕན་ཚུན་གཉེན་དུ་འབྲེལ་བ། ཉི་ཤུ་
རྩ་ལྔའི་བར་གང་ཡང་རུང་བ། གཙང་སྦྲ་དང་ལྡན་པས། སློབ་དཔོན་ལ་མཎྜལ་ཕུལ་ཏེ་པུས་
བཙུགས་ཐལ་མོ་སྦྱར་ནས། རྡོ་རྗེ་སློབ་དཔོན་བདག་ལ་གཟུངས་ཆེན་གྲྭ་ལྔའི་དཀྱིལ་འཁོར་དུ་
དབང་སྐུར་བ་བསྩལ་དུ་གསོལ། ཞེས་ལན་གསུམ་ལ་སོགས་པར་གསོལ་བ་འདེབས་པར་བྱེད་
པས། སློབ་མ་ཉིད་དུ་ཁས་ལེན་པ་ལ་ཁྱེད་ཉིད་དཀྱིལ་འཁོར་ཆེན་པོར་དབང་བསྐུར་བའི་ཡོ་
བྱད་རྣམས་སྟ་གོན་གྱིས་ཤིག ཡུལ་དུས་འདི་ལྟ་བུར་དབང་སྐུར་བར་བྱའོ། །ཞེས་བརྗོད་
ནས་ས་ལེགས་པར་བརྟགས་ཏེ།
སྤྱི་རྒྱུད་ལས། མཐོན་དམན་ཅན་དང་ཚེར་མ་ཅན། །གྱོ་མོ་དུམ་བུ་ཅན་དག་དང་། །ངམ་
གྲོག་རུས་པ་སྡོད་དུམ་ཁུང་། །གྲོག་མཁར་ཐལ་བ་ཚ་རྒོ་ཅན། །བསེག་མ་རྡོ་དང་རྡུལ་དང་སྐྲ། །སྲིན་
བུ་གྲོག་སྤུར་ལ་སོགས་མང་། །དེ་ལྟ་བུ་ཡི་ས་གཞི་ནི། །མཁས་པས་རྣམ་པ་ཀུན་ལ་སྤངས། །མཐོ་
1

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དམན་སྙོམས་ཤིང་གཙང་ལ་སྣུམ། །ཟུག་རྔུའི་ཉེས་པ་རྣམ་པར་སྤངས། །ཤར་དང་བྱང་དུ་གཞོལ་
བའི་ས། །འཇམ་པོའི་ལས་རྣམས་ཀུན་ལ་ཤིས། །བརྟན་པར་གྱུར་པའི་ལས་རྣམས་དང་། །གདོན་
རྣམས་ཚར་བཅད་ལ་སོགས་དང་། །དྲག་ཤུལ་སྤྱོད་པ་དག་ལ་ཡང་། །ས་ནི་བརྟག་པར་བྱ་མི་
དགོས། །དཀྱིལ་འཁོར་ས་གཞི་གང་དག་ནི། །ཉེ་འཁོར་དག་ན་ཆུ་མོད་པ། །དེ་ནི་ཤིས་ཤིང་
དངོས་གྲུབ་འཐོབ། །ཆུ་དཀོན་པ་ནི་མཁས་པས་སྨད། །ཁོ་ར་ཁོར་ཡུག་སྣ་ཚོགས་ཤིང་། །མེ་ཏོག་
འབྲས་བུ་ལོ་མར་ལྡན། །འོ་མ་ཅན་གྱི་ཤིང་ཡོད་པ། །དཀྱིལ་འཁོར་དག་ལ་རབ་ཏུ་ཤིས། །འཁོར་ས་
འཁོར་ཞིང་ལྡན་པ་ཡིད། །ས་གཞི་ཡོན་ཏན་མང་ལྡན་ཏེ། །ཉེ་འཁོར་དག་ན་ཆུ་མོད་པ། །དཀྱིལ་
འཁོར་དག་ལས་དེ་ཤིས་པ། །ཞི་བའི་ལས་ལ་ས་གཞི་ནི། །དཀར་བོ་དག་དུ་བརྟག་པར་བྱ། །རྒྱས་
པའི་ཆེད་དུ་དམར་སེར་ལ། །དྲག་ཤུལ་སྤྱོད་ལ་ནག་པོ་ཤིས། །གངས་ཆུའི་ངོས་ལ་པད་མ་ཡི། །མཚོ་
དང་རྒྱ་མཚོའི་ཉེ་འཁོར་དང་། ཆུ་གླིང་མི་ཡི་ཉམས་དགའ་བར། །ཞི་བའི་དཀྱིལ་འཁོར་བྲི་བར་
བྱ། །རི་རྩེ་དང་ནི་བ་གླང་ལྷས། །མཆོད་རྟེན་སྐུ་གཟུགས་ཁང་བ་དང་། །དེ་ལ་སོགས་པའི་
ཕྱོགས་དག་ཏུ། །རྒྱས་པ་ཡི་ནི་དཀྱིལ་འཁོར་བྲི། །པད་མ་ཁ་ནི་བྱེ་བའི་ཚུལ། །ངང་སྐྱ་དག་ནི་སྒྲ་
སྒྲོགས་པར། །རྒྱལ་སྲིད་སའམ་ནོར་འདོད་པས། །དབང་གི་དཀྱིལ་འཁོར་ཐམས་ཅད་བྲི། །མ་
མོའི་གནས་དང་དུར་ཁྲོད་དང་། །དབེན་པའི་གནས་དང་ཁང་སྟོང་དང་། །ཉམས་མི་དགའ་བའི་
ཡུལ་གང་ཡིན། །དེ་དག་དུ་ནི་མངོན་སྤྱོད་བྲི། །མཆོད་རྟེན་ཆེན་པོ་ཉམས་དགའ་དང་། །དབེན་
པ་ཡི་ནི་གནས་དག་དང་། རི་ཡི་རྩེ་མོ་རྒྱ་ཆེན་དུ། །དངོས་གྲུབ་དཀྱིལ་འཁོར་བྲི་བར་བྱ། །དེ་
བཞིན་གཤེགས་པའི་དཀྱིལ་འཁོར་ནི། །གནས་ནི་བཟང་བོ་གཞན་དུ་ཡང་། །མཁས་པ་ཡིས་ནི་
ཁྱད་པར་དུ། །ཐམས་ཅད་བྲི་བར་བྱ་བ་ཡིན། །ཕུན་སུམ་ཚོགས་པ་ཀུན་བཟང་བ། །ཚོགས་པ་
དག་ནི་རྙེད་པར་དཀའ། །མདོར་ན་ས་གཞི་མཉམ་པ་དང་། །མདངས་སྣུམ་ཤར་དུ་གཞོལ་བ་

༄༅། །གཟུངས་གྲྭ་ལྔའི་ལས་ལ་སྦྱར་བའི་ཆོ་ག་ལ་སོགས་བཤད་པ།
¢སà
བཞེད། །ཆུ་མང་ལྡན་པའི་གནས་དང་ནི། །ཤིང་ལྗོན་བཟང་བོས་བརྒྱན་པ་དང་། །བདག་གི་
མིག་ཡིད་མགུ་བ་དང་། །འཚེ་མེད་ཟུག་རྔུ་སྤངས་པ་ནི། །དཀྱིལ་འཁོར་གནས་སུ་ཤེས་པ་སྟེ། །མི་
ཡི་དངོས་གྲུབ་ཐོབ་པར་བྱེད། །ཅེས་གསུངས་པ་རྣམས་ལེགས་པར་བརྟགས་ཏེ། །དེར་ཁྲུ་གང་
ཙམ་བརྐོས་ནས་ས་དེས་བཀང་ལྷག་ན་བཟང་། །མཉམ་ན་འབྲིང་། དམའ་ན་ངན་པས་སྤང་བར་
བྱ་ཞིང་། གཞན་ཡང་ཕྱི་དང་ནང་གི་མཚན་མ་བཟང་ངན་རྣམས་བྱ་བའི་སྒྲུབ་ཐབས་སུ་བཤད་པ་
ལྟར་ལེགས་པར་བརྟགས་ནས། འཐད་པའི་གནས་དེར་དྲི་དང་མེ་ཏོག་དང་བདུག་སྤོས་དང་།
དཀར་གཏོར་དང་དམར་གཏོར་ཇི་ལྟར་འོས་པ་མགྲོན་གྲངས་སམ། གསུམ་མའམ། སྣོད་ཆེན་
པོར་གཅིག་བཤམས་ཏེ། ལས་སྔགས་ཀྱིས་གསང་གཏོར་བྱ་ཞིང་། །སཾ་བྷ་རའི་སྔགས་ལན་
གསུམ་ལ་སོགས་པས་བསྔོས་ནས། འདས་པ་དང་། མ་བྱོན་པ་དང་། ད་ལྟར་བྱུང་བའི་སངས་
རྒྱས་དང་བྱང་ཆུབ་སེམས་དཔའ་དང་། ཉན་ཐོས་དང་། རང་སངས་རྒྱས་ཐམས་ཅད་ལ་ཕྱག་
འཚལ་ལོ། །སངས་རྒྱས་ལ་ཕྱག་འཚལ་ལོ། །ཆོས་ལ་ཕྱག་འཚལ་ལོ། །དགེ་འདུན་ལ་ཕྱག་འཚལ་
ལོ། །ཡང་དག་པར་རྫོགས་པའི་སངས་རྒྱས་ཉན་ཐོས་ཀྱི་དགེ་འདུན་དང་བཅས་པ་བདུན་པོ་
དག་ལ་ཕྱག་འཚལ་ལོ། །འཇིག་རྟེན་ན་དགྲ་བཅོམ་པ་རྣམས་ལ་ཕྱག་འཚལ་ལོ། །བྱམས་པ་ལ་
།ཕྱིར་མི་འོང་བ་རྣམས་ལ་ཕྱག་
སོགས་པ་བྱང་ཆུབ་སེམས་དཔའ་རྣམས་ལ་ཕྱག་འཚལ་ལོ།
འཚལ་ལོ། །ལན་གཅིག་ཕྱིར་འོང་བ་རྣམས་ལ་ཕྱག་འཚལ་ལོ། །རྒྱུན་དུ་ཞུགས་པ་རྣམས་ལ་ཕྱག་
འཚལ་ལོ། །འཇིག་རྟེན་ན་ཡང་དག་པར་སོང་བ་རྣམས་ལ་ཕྱག་འཚལ་ལོ། །ཡང་དག་པར་ཞུགས་
པ་རྣམས་ལ་ཕྱག་འཚལ་ལོ། །དེ་དག་ལ་ཕྱག་འཚལ་ནས་སྲུང་བ་ལྔའི་ཆོ་ག་འདི་ལ་སྦྱར་བར་
བྱའོ། །
བདག་ལ་རིག་སྔགས་དེ་འགྲུབ་པར་གྱུར་ཅིག །འབྱུང་བོའི་ཚོགས་གང་སུ་དག་ས་ལ་རྒྱུ་
3

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བ་རྣམས་དང་། ནམ་མཁའ་ལ་རྒྱུ་བ་རྣམས་དང་། ཆུ་ལ་རྒྱུ་བ་རྣམས་དང་། ལྷ་རྣམས་དང་། ཀླུ་
རྣམས་དང་། ལྷ་མ་ཡིན་རྣམས་དང་། རླུང་ལྷ་རྣམས་དང་། ནམ་མཁའ་ལྡིང་རྣམས་དང་། དྲི་ཟ་
རྣམས་དང་། །མིའམ་ཅི་རྣམས་དང་། ལྟོ་འཕྱེ་ཆེན་པོ་རྣམས་དང་། གནོད་སྦྱིན་རྣམས་དང་། སྲིན་
པོ་རྣམས་དང་། ཡི་དྭགས་རྣམས་དང་། ཤ་ཟ་རྣམས་དང་། འབྱུང་བོ་རྣམས་དང་། གྲུལ་བུམ་
རྣམས་དང་། ལུས་སྲུལ་པོ་རྣམས་དང་། སྐེམ་བྱེད་རྣམས་དང་། སྨྱོ་བྱེད་རྣམས་དང་། གྲིབ་
གནོན་རྣམས་དང་། བརྗེད་བྱེད་རྣམས་དང་། གནོན་པོ་རྣམས་དག་ང་ལ་ཉོན་ཅིག འབྱུང་བོའི་
ཚོགས་གཟི་བྱིན་འཕྲོག་པ་རྣམས་དང་། ཟས་སུ་མངལ་ཟ་བ་རྣམས་དང་། ཟས་སུ་ཁྲག་འཐུང་བ་
རྣམས་དང་། ཟས་སུ་ཞག་ཟ་བ་རྣམས་དང་། ཟས་སུ་ཤ་ཟ་བ་རྣམས་དང་། ཟས་སུ་ཚིལ་ཟ་བ་
རྣམས་དང་། ཟས་སུ་རྐང་ཟ་བ་རྣམས་དང་། ཟས་སུ་བཙས་པ་ཟ་བ་རྣམས་དང་། སྲོག་འཕྲོག་པ་
རྣམས་དང་། ཟས་སུ་གཏོར་མ་ཟ་བ་རྣམས་དང་། ཟས་སུ་ཕྲེང་བ་ཟ་བ་རྣམས་དང་། ཟས་སུ་དྲི་
ཟ་བ་རྣམས་དང་། ཟས་སུ་བདུག་པ་ཟ་བ་རྣམས་དང་། ཟས་སུ་མེ་ཏོག་ཟ་བ་རྣམས་དང་། ཟས་
སུ་འབྲས་བུ་ཟ་བ་རྣམས་དང་། ཟས་སུ་ལོ་ཏོག་ཟ་བ་རྣམས་དང་། ཟས་སུ་བསྲེག་བྱ་ཟ་བ་རྣམས་
དང་། ཟས་སུ་རྣག་འཐུང་བ་རྣམས་དང་། ཟས་སུ་ཕྱི་ས་ཟ་བ་རྣམས་དང་། ཟས་སུ་གཅིན་འཐུང་
བ་རྣམས་དང་། ཟས་སུ་ལྷག་མ་ཟ་བ་རྣམས་དང་། ཟས་སུ་མཆིལ་མ་ཟ་བ་རྣམས་དང་། ཟས་སུ་
ངར་སྣབས་ཟ་བ་རྣམས་དང་། ཟས་སུ་སྣབས་ཟ་བ་རྣམས་དང་། ཟས་སུ་མི་གཙང་བ་ཟ་བ་
དང་། ཟས་སུ་སྐྱུགས་པ་ཟ་བ་རྣམས་དང་། ཟས་སུ་གཏོར་ཁུང་ནས་འབབ་པ་འཐུང་བ་རྣམས་དང་།
སྡིག་པའི་སེམས་དང་ལྡན་པ་རྣམས་དང་། སྡང་བའི་སེམས་དང་ལྡན་པ་རྣམས་དང་། །དྲག་ཤུལ་གྱི་
སེམས་དང་ལྡན་པ་རྣམས་དང་། གཞན་གྱི་སྲོག་འཕྲོག་པ་རྣམས་བདག་ལ་ཉོན་ཅིག །སྲུང་བ་
ལྔའི་ཆོ་ག་འདི་བརྗོད་པར་བྱའོ། །
4

༄༅། །གཟུངས་གྲྭ་ལྔའི་ལས་ལ་སྦྱར་བའི་ཆོ་ག་ལ་སོགས་བཤད་པ།
སྤོས་དང་མེ་ཏོག་དང་བདུག་པ་དང་གཏོར་མ་ཡང་སྦྱིན་ནོ། །བདག་ལ་སྡིག་པའི་སེམས་
དང་ལྡན་པ་རྣམས་དང་། སྡང་བའི་སེམས་དང་ལྡན་པ་རྣམས་དང་། དྲག་ཤུལ་གྱི་སེམས་དང་
ལྡན་པ་རྣམས་དང་། །གཞན་གྱི་སྲོག་འཕྲོག་པ་རྣམས་དང་། གཟི་བྱིན་འཕྲོག་པའི་གདོན་ཐམས་
ཞི་བའི་སེམས་དང་ལྡན་པ་རྣམས་དང་། བྱམས་པའི་སེམས་དང་
ཅད་ནི་དེངས་ཤིག
ལྡན་པ་རྣམས་དང་། དགེ་བའི་སེམས་དང་ལྡན་པ་རྣམས་ནི་བདག་ལ་ཉོན་ཅིག སངས་རྒྱས་དང་།
ཆོས་དང་། དགེ་འདུནལ་མངོན་པར་དད་པ་རྣམས་བདག་ལ་ཉོན་ཅིག འདི་ལྟ་སྟེ། ནག་མོ་
བཞིན་སྒྱུར་མ། གྲུལ་བུམ་མ། དུང་ཅན་མ། མེ་ཏོག་ཀ་མ་ལ་ལྟ་བུའི་མིང་ཅན་མ། འཕྲོག་མ་སྐྲ་
མདོག་ལྗང་གུ་མ། དཔལ་ལྡན་མ། སྤྲེའུ་ལྟར་དམར་སེར་མ། འཕྱང་མ། རབ་ཏུ་འཕྱང་མ། དུས་
ཀྱི་ཞགས་པ་ཅན་མ། བུམ་ལྟོ་མ། གཤིན་རྗེའི་ཕོ་ཉ་མོ། གཤིན་རྗེའི་སྲིང་མོ། འབྱུང་བོ་ཟ་བ་མོ།
མེ་ཏོག་དང་། བདུག་པ་དང་། དྲི་དང་། གཏོར་མ་འདི་དབུལ་གྱིས་བཞེས་ཤིག འཇིགས་པ་
དང་། གནོད་པ་ཐམས་ཅད་ལས་བདག་ལ་སྲུང་དུ་གསོལ། ལོ་བརྒྱ་འཚོ་བར་གྱུར་ཅིག སྟོན་
བརྒྱ་མཐོང་བར་ཤོག་ཅིག བདག་ལ་རིག་སྔགས་ཀྱི་གཞི་གྲུབ་པར་གྱུར་ཅིག་སྭཱ་ཧཱ། ཞེས་བརྗོད་
ནས་དྲིལ་བུ་གསིལ་ཞིང་གཏོར་མ་བཏང་བར་བྱའོ། །
བའི་
དེ་ནས་ཁྲུ་གང་ཙམ་བརྐོས་ནས། ས་དེས་བཀང་བས་ལྷག་ན་བཟང་། མཉམ་ན་འབྲིང་།
དམའ་ན་ངན་པས་སྤང་བར་བྱ་ཞིང་། གཞན་ཡང་ཕྱི་དང་ནང་གི་མཚན་མ་བཟང་ངན་རྣམས་བྱ་
་སྒྲུབ་ཐབས་སུ་བཤད་པ་ལྟར་ལེགས་པར་བརྟགས་ནས། དྲག་པོའི་ལས་རྣམས་ཀྱང་མཚན་
མ་བཟང་བོ་ཉིད་ལ་བརྩམ་པར་བྱའོ། །ས་སྦྱང་བ་ལ། ཡུལ་གྱི་ཁྱད་པར་ནི། དྲང་སྲོང་གནས་དང་
བ་གླང་ལྷས། །དེར་ནི་དོགས་པ་བསྐྱེད་མི་དགོས། །ཞེས་པ་ལྟར་གནས་དེ་དག་ཏུ་ས་གཞིའི་
ཟུག་རྔུ་སྦྱང་བ་དང་། བརྐོས་པའི་སྒོ་ནས་བརྟག་པ་དང་། འཐས་པར་བཅག་པ་ལ་སོགས་པ་མི་
5

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དགོས་ལ། དེ་ལྟ་བུ་མ་ཡིན་པའི་གནས་རྣམས་སུ། དེ་དག་ངེས་པར་བྱ་དགོས་སོ། །དུས་སྐར་གྱི་
ཁྱད་པར་ནི། སྤྱིར་སྟོན་ཟླ་འབྲིང་བོའི་ཉ་ནས། །དཔྱིད་ཟླ་ཐ་ཆུང་གི་ཉའི་བར་ལ་མཁས་པས་
དཀྱིལ་འཁོར་གྱི་ལས་བྱ་བ་ཡིན་ལ། དེ་ཡང་སློབ་མར་དབང་སྐར་བའི་ཆེད་དུ་དཀྱིལ་འཁོར་
ཡོངས་སུ་སྒུགས་པ་གང་ཡིན་པ་དང་། གསང་བ་ཟབ་མོའི་དཀྱིལ་འཁོར་དང་། དམ་ཚིག་དག་
པར་བྱེད་པའི་དཀྱིལ་འཁོར་དང་། ནོར་དང་འབྱོར་བ་སྒྲུབ་པའི་དཀྱིལ་འཁོར་དང་། ཆོ་ག་ཡོ་
བྱད་ལ་སོགས་དཀའ་ཚེགས་ཀྱིས་སྒྲུབ་པའི་དཀྱིལ་འཁོར་གྱི་ལས་གང་ཡིན་པ་ཐམས་ཅད་ཟླ་བ་
བདུན་པོ་དེ་དག་ལ་བྱ་ཞིང་། ཡང་འགའ་ཞིག་གི་ཚེ། ཡུལ་དང་དུས་དང་སློབ་མ་དང་། རྡོག་
པའི་ཡོན་ཏན་ཁྱད་པར་དུ་ཤེས་པར་བྱས་ནས། མཁས་པས་དབྱར་ཡང་དཀྱིལ་འཁོར་གྱི་ལས་བྱ་
ལ། ཁྱད་པར་བགེགས་གཞོམ་པ་དང་། ནད་བཅད་པ་དང་། སྒྲུབ་པའི་དཀྱིལ་འཁོར་རྣམས་ལ་
བཅུ་གསུམ་མམ། ཁྱད་པར་ཟླ་བ་ཉ་བ་ལ་དེ་བཞིན་གཤེགས་པའི་དཀྱིལ་འཁོར་གྱི་ལས་བྱ་བ།
གཟའ་ཡང་། ཕུར་བུ་དང་ནི་ཟླ་བ་དང་། །པ་སངས་དང་ནི་ཉི་མ་བཟང་། །གཞན་ལ་རབ་ཏུ་རིག་
པའོ། །ལས་ནི་ཀུན་ཏུ་བརྩམ་པར་བྱ། །རྒྱལ་དང་སྐག་དང་ས་ག་དང་། །མེ་བཞི་ནག་པ་ཐ་སྐར་
དང་། །སྣྲོན་ལ་སོགས་པ་ས་ག་ནི། །དཀྱིལ་འཁོར་དག་ལ་རབ་ཏུ་ཤིས། །དེ་ལ་སོགས་པ་ཞི་བ་
དང་། །རྒྱུ་སྐར་དག་ནི་བཟང་བོ་ལ། །བློ་དང་ལྡན་པས་དཀྱིལ་འཁོར་བྲི། །ཡུད་ཙམ་ཡང་།
འབེབས་ལྷན་རྒྱལ་བ་རྒྱས་བྱེད་དང་། །གསལ་དང་མང་ལྡན་ནོར་ལྡན་དང་། །བཟང་བོ་ཆུ་ལྷ་
ཚངས་པ་དང་། །དེ་དང་བཀྲ་ཤིས་ཁྱབ་འཇུག་དང་། །སྐྱེས་བུའི་བདག་དང་ཐ་སྐར་བྱམས། །ཚིགས་
བཟང་བ་དང་པ་ཝ་སངས། །ཞེས་པ་རྣམས་ལ་འཇམ་པོའི་དཀྱིལ་འཁོར་གྱི་ལས་བྱ་ཞིང་། དེ་
རྣམས་ལས་ལྡོག་པ་རྣམས་ལ་དྲག་པོའི་དཀྱིལ་འཁོར་གྱི་ལས་བྱ་ལ། ཉི་ཟླ་གཟའ་ཡིས་ཟིན་པ་
དང་། ཡ་མཚན་གྱི་ལྟས་བྱུང་བ་དང་། ཆོ་འཕྲུལ་གྱི་ཟླ་ཕྱེད་ལ་དཀྱིལ་འཁོར་གྱི་ལས་ཐམས་ཅད་
6

༄༅། །གཟུངས་གྲྭ་ལྔའི་ལས་ལ་སྦྱར་བའི་ཆོ་ག་ལ་སོགས་བཤད་པ།
༼ས༽
བྱ་ཞིང་། དེ་ཡང་སྔ་དྲོ་རྒྱས་པ་དང་། ཉིན་གུང་དྲག་ཤུལ་དང་། དགོངས་མོ་ཞི་བའི་དཀྱིལ་
འཁོར་གྱི་ལས་བྱ་ལ། ཁྱད་པར་འདིར་ཆོ་འཕྲུལ་གྱི་ཟླ་ཕྱེད་དམ། དཔྱིད་ཟླ་འབྲིང་བོའམ།
དཔྱིད་ཟླ་ཐ་ཆུང་ངམ། དབྱར་གྱི་དུས་སྤངས་བའི་ཟླ་བ་ཡར་གྱི་ངོ་ལ། གཟའ་ཡང་། ཕུར་བུ་ཟླ་བ་
པ་ཝ་སངས། །གཟའ་ལྷག་མཆོག་ནི་ལས་ཀུན་ལ། །ཆེས་བཟང་ལྡན་པས་ལས་འགྲུབ་བྱེད། །ཅེས་
པ་དང་། ཐ་སྐར་སྣར་མ་ཉིད་དང་ནི། །རྒྱལ་དང་ཁྲུམས་ནི་སྟོད་སྨད་གཉིས། །ནམ་གྲུ་དང་ནི་ལྷ་